VSA en Indi? teken kernooreenkoms – praag.co.za — 20 jaar jonk!
VSA en Indi? teken kernooreenkoms
President George W. Bush het Woensdag 'n historiese kernooreenkoms tussen die VSA en Indië verwelkom. Hy het gesê die ooreenkoms sal Indië in staat stel om hulle groeiende energieaanvraag tegemoet te kom. Hy het bygevoeg dat die wetsontwerp wat deur die Senaat goedgekeur is, die strategiese venootskap tussen die twee lande sal versterk.
Alhoewel Indië nie die Kernsperverdag onderteken het nie, sal hulle nou Amerikaanse hulp en bystand ontvang om hulle burgerlike kernprogram uit te bou. Kenners sê artikel VI van die sperverdrag plaas in elk geval net 'n vae verpligting op lande om nie aan die kernresies deel te neem nie. Dit vereis nie dat ondertekenaars noodwendig moet ontwapen nie, maar slegs dat hulle in "goeie trou moet onderhandel".
Indië is in die verlede gekritiseer omdat hulle nie volle toegang wou verleen vir inspeksie van hulle kernaanlegte nie. Met die nuwe ooreenkoms met die VSA sal Indië nou 14 van hulle 22 kernfasiliteite klassifiseer as burgerlike kernaanlegte. Oostenryk, Ierland en Nieu-Seeland het skerp te velde getrek teen die IAEA se besluit in Augustus 2008 om Indië toe te laat om aan kernhandel deel te neem terwyl hulle nie die Kernsperverdrag onderteken het nie. Indië het ook nie die Omvattende Toetsverbodverdrag onderteken nie.
'n Soortgelyke versoek van Pakistan is deur die VSA verwerp omdat hulle volgens Amerika nie dieselfde energiebehoeftes as Indië het nie.
пескоструйная обработка дисковлобановский александр
Skrywer Dan RoodtGepubliseer op 2 Oktober 2008 Kategorieë Internasionale nuusSleutelwoord Internasionale nuus, Nuus
Vorige Vorige artikel: Audrey Blignault sterf op 92
Volgende Volgende artikel: Google se skoonenergieplan van $4,4 triljoen